
DR 30.6.2011  

 

95 

Dewan Bandaraya Kuala Lumpur telah meluluskan perintah pembangunan kepada 
Kenanga Wholesales City Sdn. Bhd. bagi menaik taraf jalan sedia ada dan membina siar 
kaki berbumbung iaitu di Jalan Kenanga, sebahagian di Jalan Merlimau dan sebahagian di 
Jalan Gelugur. Kerja-kerja naik taraf terhalang disebabkan terdapat penjaja-penjaja di 
sekitar kawasan tersebut. Satu perbincangan telah diadakan di antara pihak Dewan 
Bandaraya Kuala Lumpur dan pemaju.  Hasil daripada perbincangan tersebut, pemaju telah 
bersetuju untuk memindahkan penjaja-penjaja ke tapak alternatif yang dicadangkan iaitu: 

(i) tapak-tapak penjaja di dalam kawasan pembangunan Kenanga 
Wholesale; 

(ii) tapak sementara di tapak kuarters Dewan Bandaraya Kuala 
Lumpur, Lot 1165; 

(iii) tapak di hujung Jalan Kenangan atas jalan; 

(iv) tanah milik pemaju bersebelahan Maybank, Jalan Merlimau; dan  

(v) tanah KTMB Jalan San Peng, Jalan Lengkuas sekitar Stesen 
LRT Pudu. 

Pada 11 Oktober 2010, jabatan telah mengeluarkan notis perpindahan kepada 
penjaja-penjaja terlibat. Walau bagaimanapun arahan perpindahan telah dibantah oleh 
kalangan mereka. Sehubungan dengan itu pertemuan telah diadakan oleh jabatan bersama 
penjaja-penjaja dan pemaju iaitu Kenanga Wholesales Sdn. Bhd. Hasil perbincangan, 
penjaja-penjaja bersetuju dengan syarat tapak yang dicadangkan adalah berdekatan 
dengan tapak sedia ada. Justeru penjaja dicadangkan untuk berpindah ke tapak kuarters 
Dewan Bandaraya Kuala Lumpur Lot 1165, dan dalam hal ini pemaju telah bersetuju untuk 
mendirikan struktur bumbung dan lantai konkrit serta menyediakan kemudahan utiliti. 

Pada 5 Oktober 2010, pihak Dewan Bandaraya Kuala Lumpur telah 
mengemukakan permohonan kepada Ketua Pengarah Tanah dan Galian, Jabatan Ketua 
Pengarah Tanah dan Galian bagi tujuan penyewaan tanah Lot 1165. Seterusnya pada 27 
Januari 2011, Pesuruhjaya Tanah Persekutuan telah meluluskan permohonan pinjaman Lot 
1165 untuk tujuan penempatan sementara penjaja-penjaja terlibat. 

 Tuan Yang di-Pertua, untuk makluman Ahli Yang Berhormat juga, tanah geran 
33410 di Lot 1165, Seksyen 69 Jalan Gelugor, Off Jalan Merlimau, Bandar Kuala Lumpur 
sememangnya dalam proses untuk dijual kepada pemaju yang akan membangunkan tanah 
ini sebagai wholesale textiles centre, dengan izin. Antara aktiviti yang akan dibangunkan di 
pasar ini adalah penjualan borong dan runcit, barang tekstil, butik fesyen, aksesori, 
kosmetik, wellness centre serta lifestyle product, dengan izin, institusi perbankan dan pos. 

Penjualan tanah ini adalah sebahagian daripada program monetization of assets di 
mana tanah kerajaan yang tidak digunakan sepenuhnya dijual kepada pihak swasta untuk 
dibangunkan bagi merancang pembangunan sektor hartanah dan meningkatkan 
pertumbuhan ekonomi negara. Untuk makluman Ahli Yang Berhormat, terdapat beberapa 
kuarters kerajaan yang daif dan usang dan tidak lagi sesuai untuk didiami di kawasan 
tersebut. Selain itu kedudukan tanah tersebut juga berada di kawasan pesat dengan 
kegiatan-kegiatan perniagaan tekstil yang telah dimasukkan di bawah program Tourism 
Malaysia.  Sekian, terima kasih. 

 Timbalan Yang di-Pertua [Datuk Ronald Kiandee]: Terima kasih Yang 
Berhormat. Ahli-ahli Yang Berhormat, Mesyuarat Dewan hari ini ditangguhkan sehingga ke 
satu tarikh yang tidak ditetapkan. 

 

Dewan ditangguhkan pada pukul 6.40 petang. 
 
 



95 Dewan Bandaraya Kuala Lumpur telah meluluskan perintah pembangunan kepada Kenanga Wholesales City Sdn. Bhd. bagi menaik taraf jalan sedia ada dan membina siar kaki berbumbung iaitu di Jalan Kenanga, sebahagian di Jalan Merlimau dan sebahagian di Jalan Gelugur. Kerja-kerja naik taraf terhalang disebabkan terdapat penjaja-penjaja di sekitar kawasan tersebut. Satu perbincangan telah diadakan di antara pihak Dewan Bandaraya Kuala Lumpur dan pemaju. Hasil daripada perbincangan tersebut, pemaju telah bersetuju untuk memindahkan penjaja-penjaja ke tapak alternatif yang dicadangkan iaitu: (i) tapak-tapak penjaja di dalam kawasan pembangunan Kenanga Wholesale; (ii) tapak sementara di tapak kuarters Dewan Bandaraya Kuala Lumpur, Lot 1165; (iii) tapak di hujung Jalan Kenangan atas jalan; (iv) tanah milik pemaju bersebelahan Maybank, Jalan Merlimau; dan (v) tanah KTMB Jalan San Peng, Jalan Lengkuas sekitar Stesen LRT Pudu. Pada 11 Oktober 2010, jabatan telah mengeluarkan notis perpindahan kepada penjaja-penjaja terlibat. Walau bagaimanapun arahan perpindahan telah dibantah oleh kalangan mereka. Sehubungan dengan itu pertemuan telah diadakan oleh jabatan bersama penjaja-penjaja dan pemaju iaitu Kenanga Wholesales Sdn. Bhd. Hasil perbincangan, penjaja-penjaja bersetuju dengan syarat tapak yang dicadangkan adalah berdekatan dengan tapak sedia ada. Justeru penjaja dicadangkan untuk berpindah ke tapak kuarters Dewan Bandaraya Kuala Lumpur Lot 1165, dan dalam hal ini pemaju telah bersetuju untuk mendirikan struktur bumbung dan lantai konkrit serta menyediakan kemudahan utiliti. Pada 5 Oktober 2010, pihak Dewan Bandaraya Kuala Lumpur telah mengemukakan permohonan kepada Ketua Pengarah Tanah dan Galian, Jabatan Ketua Pengarah Tanah dan Galian bagi tujuan penyewaan tanah Lot 1165. Seterusnya pada 27 Januari 2011, Pesuruhjaya Tanah Persekutuan telah meluluskan permohonan pinjaman Lot 1165 untuk tujuan penempatan sementara penjaja-penjaja terlibat. Tuan Yang di-Pertua, untuk makluman Ahli Yang Berhormat juga, tanah geran 33410 di Lot 1165, Seksyen 69 Jalan Gelugor, Off Jalan Merlimau, Bandar Kuala Lumpur sememangnya dalam proses untuk dijual kepada pemaju yang akan membangunkan tanah ini sebagai wholesale textiles centre, dengan izin. Antara aktiviti yang akan dibangunkan di pasar ini adalah penjualan borong dan runcit, barang tekstil, butik fesyen, aksesori, kosmetik, wellness centre serta lifestyle product, dengan izin, institusi perbankan dan pos. Penjualan tanah ini adalah sebahagian daripada program monetization of assets di mana tanah kerajaan yang tidak digunakan sepenuhnya dijual kepada pihak swasta untuk dibangunkan bagi merancang pembangunan sektor hartanah dan meningkatkan pertumbuhan ekonomi negara. Untuk makluman Ahli Yang Berhormat, terdapat beberapa kuarters kerajaan yang daif dan usang dan tidak lagi sesuai untuk didiami di kawasan tersebut. Selain itu kedudukan tanah tersebut juga berada di kawasan pesat dengan kegiatan-kegiatan perniagaan tekstil yang telah dimasukkan di bawah program Tourism Malaysia. Sekian, terima kasih. Timbalan Yang di-Pertua [Datuk Ronald Kiandee]: Terima kasih Yang Berhormat. Ahli-ahli Yang Berhormat, Mesyuarat Dewan hari ini ditangguhkan sehingga ke satu tarikh yang tidak ditetapkan. Dewan ditangguhkan pada pukul 6.40 petang.